Zagreb

Zagreb er hovudstaden og den største byen i Kroatia. Zagreb er det kulturelle, vitskaplege, økonomiske, politiske og administrative senteret i Kroatia, og husar mellom anna Parlamentet, presidenten og regjeringa i landet. Adminstrativt er Zagreb ein eigen kommune, Grad Zagreb («Byen Zagreb»), men er administrativt styrt på same nivå som fylka. I 2021 hadde kommunen Zagreb eit innbyggjartal på 767 131, medan sjølve byen hadde 663 592 innbyggjarar.

Zagreb ligg mellom sørsida av fjellet Medvednica og nordsida av elva Sava i ei høgd 120 meter over havet. Byen ligg plassert i den sørvestlege delen av Den pannoniske sletta, som strekkjer seg mellom Alpane, Dei dinariske Alpane og Adriahavet, og er derfor eit strategisk knytepunkt for trafikk mellom Sentral-Europa og Adriahavet.

Transportknutepunktet, industrien, og dei vitskaplege institusjonane gjer byen til det største økonomiske senteret i Kroatia.

Byen vart grunnlagd på 1000-talet, og er i dag eit eige fylke. Zagreb vart aldri ein del av Det osmanske riket, som mykje av nærliggande områda var. Derfor er ikkje gamle bygningar øydelagde, som i mange andre byar i det tidlegare Jugoslavia. Zagreb er ein fleirreligiøs by med romersk-katolsk erkebiskop, gresk-ortodoks erkebiskop, protestantisk biskop, ein storrabbin og ein muslimsk mufti.

Zagreb har ein internasjonal flyplass.

 Attraksjonar 
Det finst mange sjåverdige stader i Zagreb, som til dømes Gornji Grad (sjå nedanfor), Zagreb katedral, Jelacictorget, Tomislavtorget, Strossmayerovtorget, Det kroatiske nasjonalteateret og Mimaramuseet.

 Gornji Grad 
Gamlebyen i Zagreb heiter «Gornji Grad» (Øvrebyen) og inneheld mange gamle bygningar, som Sankt Marks kyrkje, parlamenta, Steinporten og Lotrščak-tårnet, der ein kvar dag klokka tolv avfyrer ein kanonsalutt.

Administrativ inndeling
Zagreb ein eigen kommune, men er administrativt styrt på same nivå som fylka. Hovudstaden er så delt inn i ei rekkje distrikt (gradska četvrt, «bydistrikt») med visse lokalstyrte oppgåver, fastlagd i Statuttar for byen Zagreb av 1. april 2001.

Dei mest sentrale av dei 17 distrikta omfattar berre ein del av sjølve byområdet, medan nokre av dei omkringliggjande distrikta òg omfattar ein eller fleire forstader eller busetnader.

  Namn Folketal 2001 Folketal 2011 Folketal 2021 Status &numsp;1  Donji grad  45 108  37 024   31 209  Bydel &numsp;2  Gornji Grad – Medveščak  36 384  30 962  26 423  Bydel &numsp;3  Trnje  45 267 42 282  40 539  Bydel &numsp;4  Maksimir  49 750  48 902  47 356  Bydel &numsp;5  Peščenica – Žitnjak  58 283  56 487  53 023  Bydel og forstad &numsp;6  Novi Zagreb – istok  65 301  59 055  55 898  Bydel og forstad &numsp;7  Novi Zagreb – zapad  48 981 58 103  63 917  Bydel og forstad &numsp;8  Trešnjevka – sjever  55 358  55 425  52 974  Bydel &numsp;9  Trešnjevka – jug  67 162  66 674  65 324  Bydel 10  Črnomerec  38 762  38 546  38 084  Bydel 11  Gornja Dubrava  61 388  61 841  58 255  Bydel 12  Donja Dubrava  35 944  36 363  33 537  Bydel 13  Stenjevec  41 257  51 390  53 862  Bydel 14  Podsused – Vrapče  42 360  45 759  44 910  Bydel 15  Podsljeme  17 744  19 165  18 974  Bydel 16  Sesvete  59 212  70 009  70 800  Forstad 17  Brezovica  10 884  12 030  12 046  Forstad  Grad Zagreb  779 145  790 017  767 131  

Dei største busetnadene i kommunen Zagreb er:

   Distrikt  Folketal 2001   Folketal 2011   Folketal 2021 Zagreb    691 724  688 163  663 592 Sesvete  Sesvete  44 914  54 085  55 313 Lučko  Novi Zagreb – zapad  2 841  3 010  2 987 Hrvatski Leskovac  Novi Zagreb – zapad  2 453  2 687  2 659 Odra  Novi Zagreb – zapad  1 487  1 866  2 630 Veliko Polje  Novi Zagreb – istok  1 104  1 668  2 122 Kupinečki Kraljevec  Brezovica  1 718  1 957  2 015   Novi Zagreb – zapad  1 171  1 728  1 844   Peščenica – Žitnjak  1 783  1 800  1 753   Brezovica  1 406  1 578  1 503   Sesvete  1 487  1 548  1 402   Brezovica  1 470  1 490  1 401   Brezovica  1 160  1 288  1 260   Novi Zagreb – zapad  1 156  1 202  1 232   Sesvete  176  1 203  1 165   Novi Zagreb – istok  141  1 055  1 074

Galleri

Kjelder

Bakgrunnsstoff

Kategori:Hovudstader i Europa

Kategori:Byar og tettstader i Zagreb by